Izembozo zobuso ngesikhathi sobhubhane lomkhuhlane we-COVID-19

Ukugqokwa kwezembozo zobuso ngesikhathi sobhubane lomkhuhlane we-COVID-19 sekuthole iziyalo izihlukahlukene kwabezempilo kanye nohulumeni abahlukene. Sekube nenkulumo mpikiswano ngalesi sihloko, lapho khona abasebenzela ezempilo kanye nohulumeni bephikisana ngemigomo yokugqokwa kwezembozo zobuso.

## Izizathu
Nazi ezinye zezizathu zokugqokwa kwezembozo zobuso ezibekwe abaholi bezempilo baseShayina kanye nabanye:

1.    Ukutheleleka okungenazimpawu (lokhu ukuthelelewa abantu abangazivezi izimawu zokugula). Iningi Labantu lithelelwa abantu abangenazo izimpawu zokugula noma abanezimpawu ezingagqamile.

2.    Ukungakwazi ukuqhelelana nabantu ezindaweni ezigcwele abantu.

3.    Uma abagulayo begqoka izembozo zobuso ngeke bezuze lutho ngalokho ngaphandle kokusebenzisa imali bethenga izembozo kanye nokuukelwa phansi. 

Usolwazi wamagciwane uStephen Griffin wasenyuvesi i-University of Leeds uthi ‘Ukugqoka isembozo sobuso kwehlisa amathuba okuthi abantu bazithinte ubuso, okuyiyina ndlela eqavile yokutheleleka uma izandla zingahlanzekile.”

## Izinhlobo zezembozo
Isembozo sendwangu esimboza umlomo namakhala senziwa ngezindwangu eziwayelekile, esikhathini esiningi senziwa ngendwangu kakotini. Lesi sembozo asifani nezembozo ezisetshenziswa emitholampilo nasezibhedlela, zona azinayo imigomo. Okwamanje luncane ucwaningo neziyalo mayelana nokusebenza kwazo ekuvikeleni izifo ezithelelanayo noma umoya ongcolile.

Isembozo esisetshenziswa emitholampilo nasezibhedlela siyaxega, siyisembozo esisetshenziswa kanye usilahle, sivikela umlomo namakhala ekugcoleni kulowo osigqokile kuleyo ndawo akuyo. Lesi sembozo sakhelwe ukuvikela amaconsi amakhulu, ukucheleleka kwamanzi, neziqholo ezingase zibe namagciwane nezifo uma igqokwe kahle, lokhu kuvimba ukuthi lezi zinto zingaphumi ematheni nasemakhaleni alowo osigqokile zingene kwabanye.  Lesi sembozo asakhelwe ukuvimba amaconsi amancane kakhulu angadluliswa ukukhwehlela nokuthimula. Lezi zembozo azivikelani emagciwaneni ngenxa yokuxega kwazo ebusweni. Lezi zembozo  zenziwe ngendwangu engaphiciwe eyenziwa ngokupheshethwa.

Isembozo sohlobo lwe- N95 isembozo zobuso esivimbela amagciwane siphinde sisize ngokuphefumula esisemgangathweni wokuvimbeka komoya kweN95 e- National Institute for Occupational Safety and Health yaseMelika. Sivimba amaconsi amancane kakhulu okungenani angamaphesenti angu-95. Sifaniswa nomshini osiza ngokuphefumula ovimba amaconsi amancane kakhulu kodwa ungayivimbi imimoya namagesi. Lezi zembozo zakhiwe ngendwangu efanayo nezembozo zasemitholampilo nasezibhedlela. Isembozo esifana nalesi esisetshenziswa i- European Union sibizwa nge- FFP2 respirator.

## Iziyalo zezigungu zezempilo
Izigungu zezempilo ziyala ukuthi abantu bemboze imilomo namakhala ngezindololwane egoqiwe noma ngethishu uma bekhwehlela noma bethimula, bese beyayilahla ngokuphuthuma ithishu.

Kulabo okusolwa ukuthi sebethelelekilekucelwa basebenzise izembozo ezisetshenziswa emitholampilo nasezibhedlela, ngoba ukugqoka isembozo kuvimba amaconsi aphuma emlonyeni uma ukhuluma, ukhwehlela noma uthimula.

Iziyalo zabesigungu sezempilo emhlabeni wonke(WHO).

Isigungu sezempilo emhlabeni wonke(WHO) sicele ukuthi eklweni nomkhuhlane we-COVID-19 umphakathi izembozo uzisebenzise uma kunalemibandela elandelayo:

* Uma ungaguli, kumele ufake isembozo uma unakekela umuntu okusolwa ukuthi unaso lesi sifo.
* Gqoka isembozo uma ukhwehlela noma uthimula.
* Izembozo zisebenza kahle uma uzojwayela ukuhlanza izandla ngoketshezi olubulala amagciwane olwenziwe ngotshwala noma ngamanzi nensipho.
* Uma ugqoke isembozo kumele ukwazi ukusisebenzisa nokusilahla kahle.

## Imithetho yokusetshenziswa kwezembozo emazweni ase-Afrika

* eBenin: Kusukela ngomhla ka-8 kuNdasa, abaholi base Benin baqala ukuqinisekisa ukuthi wonke umuntu ufaka isembozo ukuze kuliwe nalomkhuhlane.
* eCameroon(Khameruni): Umphathi dolobha wase-Cameroon wamemezela ukuthi ukufakwa kwezembozo sekuzoba impoqo ukuze kuliwe nalomkhuhlane.
* eDemocratic Republic of Congo(Khongo): Ukugqokwa kwezembozo sekuyimpoqo enhlokodolobha yakhona.
* eTopiya: Isigugu soNgqogqoshe sibeke umthetho othi akuvumelekile ukuxhawulana futhi abantu kemeke bafake izembozi zobuso uma besemphakathini.
* eGini: UMengameli u-Alpha Conde unqume ukuthi ukufakwa kwezembozo kuyimpoqo.
* eKhenya: Ukugqokwa kwesembozo souso kuyimpoqo. Uhulumeni ucele izakhamuzi ukuthi ziqhelelane okungenye yezindlela esiza kakhulu ekwehliseni ukuthelelana.
* eLiberia: Kusukela ngomhla ka-21 KuNdasa, sekuyipoqo ukugqoka isembozo sobuso emphakathini.
* eMorokho: Ukugqokwa kwesembozosobuso kuyimpoqo.

## References